Müqəddəs Simon və Elena kilsəsi
Müqəddəs Simon və Elena kilsəsi (belar. Касцёл святых Сымона і Алены, pol. Kościół św. Szymona i św. Heleny), həmçinin Qırmızı kilsə (belar. Чырвоны касцёл) — Belarusiyanın paytaxtı Minskdəki İstiqlal Meydanında yerləşən Roma-Katolik kilsəsidir. Neo-Roman üslubunda tikilmiş kilsə Polşa memarları Tomas Pajzderski və Vadadlsav Markoni tərəfindən hazırlanmışdır. Tikilinin əsası 1905-ci ildə qoyulmuş və 1910-cu ildə tamamlanmışdır. Divarları üçün kərpic Çenstoxovadan, dam üçün plitələr isə Vlotslavekdən gətirilmişdi. Kilsənin inşası görkəmli Belarus-Polşa torpaq sahibi, iş adamı və vətəndaş fəalı Edvard Voynioyoviç (1847–1928) tərəfindən maliyyələşdirilmişdi. Kilsə Voynioyoviçin ölən iki övladı — Simon və Elenanın xatirəsinə adlandırıldı və müqəddəs edildi.